JohanHeinsen/ENO huggingface dataset:
Viborger Samler, 1843-05-15
Befolkningen i det egentlige Seind anslaaes kun til 1 Mill. Mennesker, Jndtægten til 3 a 400,000 Lstl.; men Udgifterne derimod – heri Udgifterne m. m. til en 10000 Mr. stærk Hær indbefattede – til 890,000 Lstl., saa at der vil opstaae et betydeligt Deficit. Allerede af denne Grund angribes stærkt i de ostindiske Blade den nye Crobring; men desuden ansee Mange Lord Ellenboroughs Forholdsregel som et Beviis paa stor Jnconseqvents og Uretfærdighed, deels fordi Generalgouverneuren i sin ofte omtalte Proclamation af 1ste Octbr. 1842 (efter Hærens Tilbagetog fra Afghanstan) udtrykkelig havde erklæret, at det britiske Rige ikke vilde for Eftertiden overskride sine naturlige Grændser, deels fordi Umirerne i Seind - paa Grund af de trods den allerede afsluttede Tractat vedvarende Fiendtligheder fra Sir Charles Napiers Side - have seet sig nødsagede til at vove et afgjørende Skridt for at redde deres Hovedstad. (Ogsaa engelske Journaler, navnligen the Times og the Sun, angribe i stærke Udtryk Generalgouverneurens Decreter angaaende Toget til Scind, og dette Riges Jndlemmelse i det britiske Gebeet. Ei heller er man i London uden Frygt for Sir Charles Napiers Troppecorps, da man frygter for at et andet blodigt Slag med de i høieste Grad forbittrede Beludscher forestaaer.)
Viborger Samler, 1843-05-15
Storbritannien og Jrland. London, den 9de Mai. Jgaar forelagde Skatkammercantsleren Underhuset. Budgettet. Jndkomstskattens Netto-Beløb anslog han til 5, 100,000 Lstl. for hele Aaret. Det sidste Aars Deficit udgjør med en Totaludgift af 51,158,000 Lstl. omtrent 2, 100,000 Lstl., for hvilket ingen særskilt Dækning skal anordnes, da man deels gjør Regning paa et Overskud for det løbende Aar, og tildeels ogsaa paa en fremtidig Ligevægt imellem Udgifter og Jndtægter, hvorhos dog de fra China kommende Summer – i det Hele endnu 3,150,000 Lstl. – ere bragte i Anslag. Hvad det løbende Aar angaaer, da anslog Cantsleren Jndtægterne til 50,150,000 Lstl. og Udgifterne til 49,387,000 Lstl., saa at der vil blive et Overskud tilbage af 260,000 Lstl., hvilket Overskud en Forbedring i Landets commercielle Forhold endnu turde forøge. Dernæst androg han omen foreløbig Credit for de løbende Udgifter, hvilken ogsaa efter en længere Debat, foranlediget ved Exministrene Ba rings og Lord John Russells samt flere Medlemmers Paastande om at der maatte gives Handelen større Frihed, tilstodes uden Afstemning.
Viborger Samler, 1843-05-15
Den store tydske Boghandling von Ackermann et Comp har standset med sine Udtællinger. Passiva anslaaes af Nogle til 200,000 Lstl., af Andre derimod kun til 35,000 J London har dannet sig en Anti-Duel=Forening, som allerede tæller 326 Medlemmer, fornemmelig Stabsofficierer af Landhæren og Flaaden. Neppe er Themsetunnelen fuldendt førend de engelske Journaler begynde at tale om en langt meere kæmpeartig Plan, nemlig om Bygningen af en Tunnel imellem Dover og Calais. En Jngenieur paastaaer, at Havsnævringen er paa intet Punct saa dybt, at dette Projects Udførelse skulde være umulig. Udførelsen skulde endog lettes ved Havgrundens klippeagtige Beskaffenhed, og Omkostningerne kun 5 a 6 Gange overstige Udgifterne ved Themsetunnelens Bygning.
Viborger Samler, 1843-05-15
Frankerig. Paris, den 7de Mai. Kongen har i den sidste Tid begyndt incognito at gjøre Spadseretoure omkring i Hovedstaden. Flere Personer have saaledes seet ham vandre igjennem rue de Richelieu Hertugen af Remours ledsagede ham.
Viborger Samler, 1843-05-15
Til det til Ministeren Teste indleverede Forslag om Anlæggelsen af en Sidelinie af Nordbanen fra Amiens til Boulogne skal Ministeren have lovet at give sit Samtykke paa følgende betingelser: Terrainet a 115,000 Fres. pr. Kilometer for 30 Aars Nytte og Brug, og en Recognition af Fortjenesten over 10 pr. til Statscassen.
Viborger Samler, 1843-05-15
Hamborg. J Tirsdags om Formiddagen er den øverste Deel af Petri Kirkes gamle Portal med Apostelen Petri Billedstøtte og et Basrelief pludseligen styrtet ned, hvorimod Jndgangen med de fire Evangelister er bleven staaende. Til Lykke er intet Menneske blevet beskadiget ved denne Leilighed. Arbeidsfolkene havde kort Tid forud været beskjæftigede sammesteds.
Viborger Samler, 1843-05-15
Jndenlandske Efterretninger.
Viborger Samler, 1843-05-15
Kjøbenhavn. Under 26de f. M. har Hs. Majestæt allernaadigst meddeelt Premierlieutenant ved det borgerlige Artilleri og Factor i "Dagens" Officin A. H. C. Humbach, Privilegium som Bogtrykker i Kjøbenhavn.
Viborger Samler, 1843-05-15
En Deputation fra den slesvigske Handelsforening, bestaaende af Foreningens Directeur, Agent Jensen, R. af D., N. Petersen jun. og J. W. H. Jochimsen, er ankommen hertil for at ansøge Hs. Maj. Kongen om at fremme Vexelrettens Jndførelse og Anlæggelsen af en Fili(Bl. Td.) albank.
Viborger Samler, 1843-05-15
J en Skrivelse fra Lissabon i "Deutsche Allg. Zeit." berettes: nylig duellerede her paa Pistoler den danske Gesandt Grev Luckner, med Hr. Bonar, Attache ved den engelske Legation. Begge bleve let saarede. Grunden angives forskjellig. (Kbp.) Upsala Correspondent, beretter nu, at man venter et Selskab af kjøbenhavnske og lundske Studerende til Upsala i Begyndelsen af næstkommende Juni Maaned. (Da.) Det i "Dagen" anførte Mordattentat af Tugthuus fangen Caroline Albek, imod en anden qvindelig Fange, har ikke fundet Sted; den hele Sag, der har givet Anledning til dette Rygte, har kun bestaaet i en simpel Trætte. (B. T.)
Viborger Samler, 1843-05-15
Maifesten i Egebeksvang ved Helsingøer vil blive feiret Søndagen den 28de Mai, ligesom sædvanligt. De naturlige Kopper have, efter en Bekjendtgjørelse fra det Flensborgske Physicat, viist sig i Flensborg. De nødvendige Forholdsregler ere alt trufne af Lægeauctoriteterne Den under Navnet Jastram Snitger optraadte Forfatter, Cand. Juris Georg Werner, er den 27de f. 1. arresteret paa Gaden i Hamborg. Flere af hans Venner tilbød strax en Caution af 20,000 Mk., men denne blev ikke modtaget.
Viborger Samler, 1843-05-15
Ringkjøbing. Sidstafvigte Mandag Eftermiddag opkom Jld i Bundsbecks Mølle, omtrent 2 1/2 Miil østen for Ringkjøbing, hvorved Bygningerne aldeles skal være nedbrændte og flere Kreaturer omkomne i Luerne. Aalborg, den 11te Mai. En utallig Menneskemængde bød Thronfølgeren sit Velkommen første Gang, han som Kronprinds gjæstede Jyllands nordlige Strande. J Tirsdags Aftes Kl. 8 saae man Hs. Kgl. Høihed, omgiven af sit Følge, tilhest nærme sig Nørresundby, og et rungende Hurra forkyndte snart hans Ankomst til Nabo bredden, hvor Hs. Kgl. Høihed steg i Kongebaaden og, ledsaget af Bataillonens Musik, omgiven af Skibe med vaiende Flag, og hilset af en Kanonsalut, styrede over hertil Byen, hvor et mangfoldigt Hurraraab tonede den kjærkomne Gjæst imøde. Ved Broen modtoges Hs. Kgl. Høihed af Communalbestyrelsen, Embedsetaterne og Borgere, og ledsagedes under Mængdens vedvarende Glædesudbrud til den for Høisamme indrettede Bopæl i Hr. Gjestgiver Petersens nye Locale. Hs. Kgl. Høihed, der var synlig bevæget ved den Jnderlighed, hvormed Folket havde hilset hans Komme, stædte herpaa strax til almindelig Cour og Præsentation og behagede derpaa at modtage en Deputation af Borgerrepræsentanterne og en ved disse frembragt Jndbydelse til et idag arrangeret Festdiner. Jgaar Morges Kl. 3 1/2 gjorde Hs. Kgl. Høihed med Følge, ombord paa Dampskibet "Liimfjorden, en Lysttour forbi Liv til Øen Fuur, hvor Øens geognostiske og øvrige Eiendommeligheder, deriblandt den bekjendte store Kæmpesteen, toges i Øiesyn. Fra denne Tour vendte Hs. Kgl. Høihed igaar Aftes tilbage, modtagen med levende Kononsalut og Hurrahilsener af den talrige Menneskemængde. Hs. K. H. har i Formiddags besigtiget Kirkerne og flere offentlige Indretninger samt personligt taget de menige Militaires Qvarteer i Øiesyn. J Eftermiddag agter Hs. Kgl. Høihed at besee de smukke Lystanlæg omkring Byen.
Viborger Samler, 1843-05-15
- den 13de Mai. J Torsdags Eftermiddags Kl. 6 behagede det Hs. Kgl. Høihed at bivaane det i Anledning af Høisammes Nærværelse paa Compagnihuset arrangerede Festdiner. Over Bordet udbragte Hs. K. H. først Hs. M. Kongens Skaal, hvorpaa, efter at en af Hr. Pastor Boesen forfattet Sang var afsungen, Fest comiteens Medlem, Hr. Viinhandler Krebs udbragte et Længe leve for Selskabets og Byens høie Gjæst, Hs. K. H. Kronprindsen. Ligesom disse tvende Festskaaler vare hilsede med rungende Hurraraab, saaledes gjenlød dette ogsaa mangefold, da Hs. K. H., efter at Sangen "Gamle Danmark, efter Hans Ønske var afsjungen, udbragte et Leve for "Land og Konge, thi de ere adskillelige!" Fest comiteens Medlem Red. Ree kaldte i Erindring, at for tvende Aar siden det ømme Baand sluttedes, der for Fyrste og Land vil være af lige høi Betydning og i lige kjærligt Minde, at tvende Somre vare svundne siden Havet tilførte den skjønneste Skat, Danmark har i Eie, hvorpaa et nidobbelt Hurra ledsagede en Tvast for Hs. K. H. Kronprindsessen, for hvilken Hs. K. H. bragte sin varme Taksigelse og skjænkede Udsigten til, at Hs. K. H., saasnart Hendes Helbredstilstand tillod, vilde besøge Jyllands venlige Strand. Hr. Generaltoldk. Directeur Bluhme, udbragte et Leve for Jyderne, det ved Frisind og Troskab mod Konge og Land saa brave Folkefærd, hvilket Ønske Hs. K. H. tilføiede sin levende Stadfæstelse med Bevidnelsen om, at han altid med Glæde mindedes sit Ophold blandt Jyderne. Af Festcomiteens Medlem, Hr. Komd. Pagh udbragtes et Længeleve for Hs. Maj. Dronningen. Efter at Hr. Oberst v. Bretteville derpaa havde, paa de Fraværendes Vegne af 11te Bataillon, udbragt et Hurra for Hs. K. H., den commanderende General i Nørrejylland, bragte Hs. K. H. et Leve for 11te Liniebataillon. Et livligt Præg hvilede over hele Festen, efter hvis Slutning Hs. K. H. ledsagedes til sin Bopæl og endnu der bragtes et levende Hurra. – Jgaar Morges behagede Hs. K. H., efter at have givet Privataudientser, at stede til Cour, hvorefter Hs. K. H., foruden den ved Modtagelses= og Afskedscouren udtrykte Bevidnelse, tillige ved den const. Stiftamtmand lod oplæse en Skrivelse, hvori Hs. K. H. tilkjendegav Embedsmændene, Communalbestyrelsen og Borgerne sin Tak for den særdeles hjertelige Modtagelse, Han her havde mødt. Kl. 10 steg Hs. K. H. tilhest og begav sig, under Vivatraab af Afskedssalutter videre herfra til Besøg hos Legationssecretair Hvass til Randrup, hvorfra Reisen fortsattes til Hobro. (Ab. Av.)
Viborger Samler, 1843-05-15
Viborg. Hs. Kgl. H. Kronprindsen indtraf hertil tilhest i Løverdags Aftes Kl. omtr. 9 1/2, og under vedholdende Hurra af den talrige Menneskemasse ledsagedes Høisamme til Generalkrigscommissair v. Undalls Bopæl, hvor Hs. Kgl. H. behagede at aftræde. Paa Reisen fra Hobroe hertil, havde Hs. Kgl. H. gjæstet Hr. Hofjægermester v. Lüttichau til Thiele, og der behaget at indtage en dejenner. Strax efter Ankomsten begav Høisamme sig til No. Næste Dags Formiddag stædede Hs. Kgl. H. til Cour, bivaanede derefter Gudstjenesten, og eftersaa dernæst nogle af de menige Militaires Qvarterer. Om Eftermiddagen lod Hs. Kgl. H., ved Gravning paa eenkelte Steder i den Enkemad. Haubroe ved Søen tilhørende Toft anstille Forsøg paa at opdage den Løngang, der, som Sagnet beretter, skal gaae fra Byens Domkirke under Søen til Asmildkloster Kirke; Eftergravningen afgav intet Resultat. – Jdag agter Hs. Kgl. H. at foretage nogle Excursioner her i Omegnen.
Viborger Samler, 1843-05-15
Udnævnelser. Under 3die d. M. har Hs. M. allern, udnævnt Fuldmægtig ved Sjællands Stiftamtmands Contoir, Cand. jur. Leuning til virkelig Kammerassessor. - Under 10de d. M. er Hofguldsmed J. A. Sivertsen allern, udnævnt til Agent med Rang i 7de Classe Nr. 6 efter Rangforordningen. – Under f. D. har Hs. Majest. allern, forundt Landvæsens-Commissair i Aalborg Amt, Procurator Jens Petersen, Eier af Ove gaard, aabent Brev paa at have Kammerraad Rang efter Rangforordningens 7de Classe Nr. 2.
Viborger Samler, 1843-05-15
Ledigt Embede. Ved den i Coll.-Tid. Nr. 18 indførte Bekjendtgjørelse omdet som vacant under 28de f. M. opslaaede Catechet-Em dede i Horsens, bliver at bemærke, at de til Brænde og Lys til Skolens og eget Brug tilstaaede 100 Rbd., efter Cancelli-Skrivelse af 29de Juli 1842 bortfalde, imod at der leveres ham 3 Favne hugget Brænde til hver af de 2 Classer, hvis Forsyning med Brændsel paa hviler ham, samt af der i Stedet for Fourage til 2 Køer, godtgjøres ham 50 Rbd. aarlig.
Viborger Samler, 1843-05-15
Handels- og Skibs-Efterretninger. London, den 8de Mai. Hvedemarkedet har vundet større Fasthed, engelsk Hvede 1 s. dyrere end for 8 Dage siden.
Viborger Samler, 1843-05-15
Det af Kammerdirecteuren, Stiftamtmand Bluhme, nylig beseete Hansted Fyrtaarn maa, efter Fleres Formening, rives ned i Grunden og steensættes en 8 Fod dybere i Jorden, hvortil man antager, at c. 100,000 Muursteene mere ville medgaae. Under Kammerdirecteurens Ophold i Thisted, indfandt sig en Deputation af Borgerrepræsentantskabet hos dam med en mundtlig Begjæring om, at den nærværende Tilstand af Løgstøers Grunde maatte tages i Overveielse og de deraf opstaaede betydelige Hindringer for Skibsfarten og Communicationen om muligt hæves. (Thist. Av.)
Viborger Samler, 1843-05-15
Agger Kanals Skibsliste. Jndk. Den 4de Mai. N. H. Ankersen af Fanøe fra Altona til Struer med Stykgods. Den 5te: C. Jacobsen af og fra Grimstad til Nykjøbing med Trælast; P. C. Saug berg af og fra Hansted til Thisted ballastet. Den 7de: Chr. Jacobsen af og til Thisted fra Hartlepool med Steenkul; G. Petersen af Thisted fra Altona til Lemvig og Thisted med Stykgods. - Udg. Den 5te Mai. P. Johnsen af og til Grimstad fra Struer med Korn; T. Tønnesen af og til Christiansand fra Lemvig med dito; T. S. Wattne af og til dito fra Nibe med dito. Den 6te Osm. Jensen af og til Grimstad fra Thisted med dito; H. A. Olsen af og til Mandal fra Nykjøbing med dito; N. Jacobsen af og til Christiansand fra Struer med dito; Chr. Jørgensen af og til Mandal fra dito med dito; J. Krogh af Klitmøller fra Thisted til Mandal med dito; G. Tostensen af og til Mandal fra Nykjøbing med dito. Den 7de: Joh. Jacobsen af og til Grimstad fra dito med Kornvarer. Neisende.
Viborger Samler, 1843-05-15
Med Dampskibet "Kong Christian den Ottende" fra Aarhuus til Kbhvn., den 11te Mai. Kammerjunker Ritmester v. Thienen, Toldkasserer Major v. Hansen, Justitsraad Godsinspecteur Bindesbøll, Krigsassessor Postmester Nordberg, Fru Justitsraadinde Rummelhoff med 2 Døttre, Capt. v. Rahr, Cand. jur. Sommerlund, Pastorinde Lund, Fru Faith, Komd. J. F. W. Røse med Kone og 2 Døttre, Handelsreisende Hilmers, Godseier Panck, Cand. philos. Funder, Handelsbetjent Mundt, Sadelmager Mundt, Student Offersen, Handelsreisende Eckersberg, A. Petersen, S. Selkin, Student Asmussen, Jfr. Wahl, Godsforvalter Budtz, Forpagter Budtz, Birkedommer Kampmann, Studenterne P. O. og A. Rosenern, Komd. Christensen, Fru Jespersen med to Børn og Tjenestepige, Jfr. P. Møller, Cand. theol. Jahnsen, Møller Herskind, Skomager P. Holm, N. Jensen, Fru Høyer med Datter, Pastor Funch, Kjøbmand, Seligmann, Cand. phill. Meyer, Skibstømmerm. Tønnesen, Exam. juris Synnestved, Jfr. Wesenberg og Wunderlich, Mad. H. Ravn, Cand. juris Lillienskjold med Søster, Jfr. Nielsen, Komd. og Brandinspecteur Lassen, Jfr. J. Petersen. Chr. Hansen, Mad. Nyrup, Jfr. Tjørnelund. Jalt 52 Passagerer.
Viborger Samler, 1843-05-15
Med Dagvognen fra Viborg til Aarhuus, den 14de Mai. Pastor Mygind, Proprietair Tolstrup, Hr. Dahl.
Viborger Samler, 1843-05-15
Copulerede i Kjøbenhavn: Capitain Hoff og Frøken Bruun Copulerede i Kjøbenhavn: Capitain Hoff og Frøken Bruun (Datter af afd. Capt. Bruun af Sø-Etaten. - Lieutenant i Sø-Etaten Skibsted og Frøken Schønheider (Datter af Admiral Schønheider). - Postmester Bøiesen i Soro og Jfr. Busck. - J Odense, den 3die Mar: Sognepræst for Haarslev Menighed J. Balslev og Jfr. Pauline Krüger.
Viborger Samler, 1843-05-15
AVERTISSEMENTS. De sædvanlige aarlige Qvitteringer for Hæ vingen i Terminen af den Thaarupgaardske Stiftelse, bedes behageligen indsendte i Slutningen af indeværende Mai-Maaned, under sædvanlig Adresse, til Kjøbenhavn, Amaliegade Nr. 154.
Viborger Samler, 1843-05-15
Cadettøi er arriveret hos M. N. Samson.
Viborger Samler, 1843-05-15
Kjøbenhavnsk Kornbrændeviin S. Møller. kan faaes billig hos
Viborger Samler, 1843-05-15
En hvid Han-Hønsehund med brune Øren og en bruun Plet paa Baglænden og Halen, er i Løverdags Aftes kommen til Undertegnede, og kan imod dette Avertissements Bekostning o. s. v. afhentes hos J. Spliid.
Viborger Samler, 1843-05-15
Placat. Efter Begjæring af Proprietair Jürgensen til Vindumovergaard bliver Fredagen den 19de d. M. om Formiddagen Kl. 9 afholdt Auction i Bredskoven ved Vindumovergaard over endeel Ege= og nogle Bøgetræer, som sælges parcelvis paa Roden, og derefter kunne forblive henstaaende indtil førstkommende 1ste December. Auctionen paabegyndes ved Søren Søndergaards Huus. Middelsom og Sønderlyng Herredsfogderi. Viborg, den Rod. 13de Mai 1843.
Viborger Samler, 1843-05-15
Placat. Førstkommende Fredag den 19de d. M., Eftermiddag Kl. 2, bortsælges efter Vedkommendes Begjering ved Auction som afholdes i Kjøbmand Worres Gaard i St. Mathias gaden heri Byen afdøde Enkemadame Kalbs Efterladenskaber, bestaaende af: Sengesteder med og uden Omhæng, Sengeklæder, Lagener og Dækketøi, et Par Commoder, en Sopha, Borde, Stole, Speile og Skilderier, Kjøkkenter af Kobber, Messing, Jern og Træe, samt forskjellige Slags Huusgeraad. Viborg, den 15de Mai 1843. E. Selmer.
Viborger Samler, 1843-05-16
No. 77. 71 Aarg. Kongelig allernaadigst privilegeret Stifts-Tidende. vore Forsendes med Brevposten i Danmark og Hertugdommerne. nen angaar Tirsdagen den 16de Mai 1843. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-05-16
Udenlandske Efterretninger. China. De nyeste Efterretninger af 22de Febr. fra China ere fornemmeligen af commerciel Jnteresse. Som Resultat af den Correspondence, Sir Henry Pottinger har ført med den britiske Handelscomitee og den keiserlige Commissair Elepu om den nye Toldtarif, fremgaaer, at derfor den 1ste Juli d. A. hverken vil finde nogen Forandring Sted i den bestaaende Tarif ei heller i den hidtil afbenyttede Maade at drive Handelsanliggenderne paa. Den til den 1ste Juli stipulerede Erstatningssum til de britiske Kjøbmænd (3 Mill. Dollars) fra Hong-Kjøbmændenes Side vil formodentligen i Overeensstemmelse med de britiske Kjøbmænd finde Sted i 4 Terminer. Chinesernes Forbittrelse imod Englænderne i Canton er endnu ikke ganske ophørt, meget mere ere de britiske Kjøbmænd, naar de vise sig udenfor Factoriet, udsatte for hyppige Fornærmelser fra Pøbelens Side. Den keiserlige Commissair har desaarsag udstedet en Proclamation, hvori han deels opfordrer Rigets Undersaatter til at udvise fredeligt Forhold, deels udtaler sig imod det under Navn af Selskabet for Mod og Loyalitet oprettede Samfund, stiftet tildeels af de bedre Classer og den saakaldte lærde Stand, et Samfund, der synes at have til Formaal at opflamme paa ny en Krig imod Englænderne, som de ansee som Fiender af deres Fædreland. – Den chinesiske Keiser har decreteret en Undersøgelse imod de Jndfødte, der have gjort sig skyldige i de paa Mandskabet af de en gelske Skibe Anna" og "Nerbudda, udøvede Mord, men da Tonen i disse Decreter er noget overmodig, har Sir H. Pottinger tilstillet den chinesiske Commissair den skriftlige Erklæring, at Dronningen af England kun erkjender Gud over sig; at hendes Værdighed, Magt og Velvillie, ei overgaaes af Nogen paa Jorden, og at kun den Troskab og Nidkjærhed, hvormed hun opfylder sine Løfter og kongelige Forpligtelser, kunne staae ved Siden af hine Attributer. Tillige har den engelsk chinesiske Tolk Moris son erholdt befaling til at paasee, at hiin overmodige Tone ei atter indsniger sig i de keiserlige Edicter. Jøvrigt søger Sir H. Pottinger at vedligeholde venskabelige Forstaaelse med den chinesiske Regjering. Saaledes har han foreslaaet den keiserlige Commissair, i Forening med Chineserne at krydse imod de i Floden ved Canton stedse meere og meere om sig gribende Sørøvere, i hvilken Hensigt der saavel fra chinesisk som fra engelsk Side skulle udrustes 2 a 3 hurtige og bevæbnede Seilsfartøier. Fremdeles har Pottinger tilbudt at opkjøbe i China de Fartøier, der fra engelsk Side skulle anvendes hertil, og at lade dem tiltakle paa chinesisk Viis, fordi Sørøverne kunaltfor godt tage sig i Agt for de engelske Krigskibe, saa at de skulde lade sig overraske af disse.
Viborger Samler, 1843-05-16
Ostindien og Afghanistan. Efterretningerne fra Afghanstan er temmelig vage. Den 15de Febr. forlod Dost Muhammed Seikernes Hof for at vende tilbage til sin Hjemstavn, efterat hans Ophold i Budianah og La hore havde kostet Maharadscha 15000 Lstl. – Dost Muhammed frygtede for en heftig Modstand af de vilde Stammer i Cheiberpasserne, og søgte at hverve Tropper i Pendschab. Hans Søn Akhbar-Chan havde imidlertid lovet ham at støde til ham ved Dschumrud, ved Grændsen af Peschaver, med 10 a 12000 Md. Jnfanterie og 7000 Ryttere, og det hedder, at han ved denne Leilighed vil angribe Seiths. Fra en anden Side berettes derimod, at Akhbar har gjort Generalgouverneuren venskabelige Tilbud og endog lovet at tilbagesende ham de endnu i Afghanstan tilbageværende Seapoys. Atter Andre ville vide, at Akhbar=Chan er bleven saa upopulair, at han kun med Nød har undgaaet at blive myrdet, og at kun Folket, fordi det med Længsel imodeseer Dost Muhammeds Ankomst, taaler Akhbars Despotie.
Viborger Samler, 1843-05-16
Flere ostindiske Tidender ville vide, at de slagne, og fra Blodbadet i Mihani undflyede Umirer atter staae i Spidsen for 25000 Md., og at Englænderne desaarsag behøve betydelige Forstærkninger for at kunne holde sig i Felten. Det sidste Slag har kostet Englænderne 19 Officerer og 256 Døde og Saarede. Beludschernes Tab udgjorde 1000 Døde og 4000 Saarede. Mange formene, at de i Hyderabad fundne Skattes Værdi meget overdrives af Englænderne.
Viborger Samler, 1843-05-16
Sydamerica. Efterretninger fra Montevideo af af 25de Febr. melde, at Oribe stod med 14000 Md. for Staden. Rivera havde i Spidsen for 3800 Md. Cavallerie villet holde Marken, men forfulgt af den aargentinske General Pacheco var han bleven nødt til at vende sig til den brasilianske Provinds Rio Grande.
Viborger Samler, 1843-05-16
Jfølge Beretninger fra Buenos Aires af 11te Marts skal Rivera være slaaet den 16de Febr. ved Santa Lucia Chica, og have mistet 200 Md. Døde og 300 Md., som bleve tagne tilfange. Han skal være omringet af de argentinske Tropper. Efter denne Beretning stod Oribe den 27de Febr. kun 1/2 Miil fra Montevideo.
Viborger Samler, 1843-05-16
Storbritannien og Jrland. De Foræringer, som Keiseren af China har sendt til Dronning Victoria, bestaae deels af gyldne Sengesteder deels af Silketøier af en hidtil i Europa ubekjendt Sort, et Par Ørenringe af 2000 Lstl. Værdie og andre Juveler.
Viborger Samler, 1843-05-16
Skatkammercantsleren sagde i den Tale, hvormed han ledsagede Budgettets Fremlæggelse paa Underhusets Bord, at Sir Robert Peel, som i sin Tid havde anslaaet Told indtægterne til 22,500,000 Lstl., havde forregnet sig, da de kun beløbe sig til 21,750,000 Lstl. En stor Deel af dette Deficit kommer paa Viintoldens Regning, da den Udsættelse, som Tractaten med Portugal har lidt, har skadet Viinhandelen. Ogsaa i Toldindtægterne paa spirituøse, Drikkevarer har der været et Deficit, hvilket Ministeren, tilskrev den tiltagende Maadeholdenhed iblandt Folket. Glædelig for Ministeren var den Erklæring, at Forbrugen, af Bomuld og andre i Fabrikerne brugte Artikler havde tiltaget, hvilket beviser en Forøgelse i Jndustrien. Desicitet i Accisen udgjør 1,200,000 Lstl. Den Sum altsaa hvori Sir Rob. Peel har forregnet sig, udgjør 1,200,000 Lstl., og den redneeres ved de fra China ankomne 725,000 Lstl. til 1,250,000 Lstl. Jmidlertid har dette Resultat ikke gjort noget gunstigt Jndtryk paa Børsen i London. De fra Agerdyrkningsdistricterne indløbende Efterretninger ere alle meget lovende. En god Høst tør ansees som forestaaende, saafremt intet Uheld indtræffer.
Viborger Samler, 1843-05-16
Efter irske Blade har man i Grevskabet Kilkenny bemestret sig den Røverbande, der i længere Tid har gjort sig skyldig i flere betydelige, med Mord forbundne Jndbrud.